กรณีศึกษา “SKITz” แอปที่ให้ลูกค้าในร้านได้รู้จักกัน โดยที่ไม่ต้องเดินหากัน
หลายคนที่ทำธุรกิจเปิดร้านอาหาร หรือคาเฟ่ ก็คงอยากให้ภายในร้านมีกิจกรรมที่สร้างเอนเกจ หรือสร้างความสัมพันธ์ที่ดีหลังการขายกับลูกค้า เพื่อให้ลูกค้าประทับใจและอยากกลับมาที่ร้านอีกครั้ง
8 ธ.ค. 2564

กรณีศึกษา “SKITz” แอปที่ให้ลูกค้าในร้านได้รู้จักกัน โดยที่ไม่ต้องเดินหากัน
SKITz x ลงทุนแมน
หลายคนที่ทำธุรกิจเปิดร้านอาหาร หรือคาเฟ่ ก็คงอยากให้ภายในร้านมีกิจกรรมที่สร้างเอนเกจ หรือสร้างความสัมพันธ์ที่ดีหลังการขายกับลูกค้า เพื่อให้ลูกค้าประทับใจและอยากกลับมาที่ร้านอีกครั้ง
ทำให้ผู้ประกอบการหลาย ๆ ร้าน ต้องคิดกิจกรรมต่าง ๆ ไม่ว่าจะเป็นกิจกรรมสะสมแต้ม เพื่อแลกอาหารหรือเครื่องดื่มในครั้งถัดไป ไปจนถึงตกแต่งร้านให้สวย คอยเปลี่ยนธีมร้าน เพื่อให้ลูกค้ากลับเข้ามาถ่ายรูปบ่อย ๆ
และจากจุดนี้เอง ทำให้ผู้ก่อตั้งแอปพลิเคชัน SKITz อยากจะหากิจกรรมใหม่ ๆ เพิ่มเติม และยกระดับการสร้างความสัมพันธ์ที่จะเกิดขึ้นภายในร้านค้า โดยที่เจ้าของร้านไม่ต้องลงมือทำอะไรเยอะ และยังช่วยสร้างโอกาสให้ลูกค้ากลับมาใช้บริการที่ร้านซ้ำอีกด้วย
เขาจึงได้สร้างแอปพลิเคชันที่ชื่อว่า SKITz ขึ้นมา เพื่อให้ลูกค้าได้มีเครื่องมือในการทำความรู้จักกันเอง ผ่านการเข้ามานั่งกินดื่มในร้านอาหาร คาเฟ่ รวมถึงรีสอร์ต และเพื่อเปลี่ยนร้านค้า และสถานที่สำคัญต่าง ๆ ให้กลายเป็นคอมมิวนิตีของคนที่อยากหาเพื่อนใหม่อีกด้วย
แล้วแอปพลิเคชันนี้จะเข้ามาช่วยร้านค้าได้อย่างไร ?
ผู้ก่อตั้งแอปพลิเคชัน SKITz มองเห็น Pain Pont อะไรถึงได้ทำแอปพลิเคชันรูปแบบนี้ขึ้นมา ?
ลงทุนแมนจะเล่าให้ฟัง
จุดเริ่มต้นที่ทำให้เกิดแอปพลิเคชัน SKITz คือ ทางผู้ก่อตั้งเห็นว่า ทุกครั้งที่ไปสถานที่ท่องเที่ยว หรือร้านอาหารต่าง ๆ แล้วอยากทำความรู้จักกับเพื่อนใหม่ การที่จะต้องเดินเข้าไปคุยเอง เป็นสิ่งที่ทำให้หลายคนนั้นเกิดความรู้สึกที่ไม่สะดวกใจเท่าไร
และบางครั้งก็กลายเป็นว่ามันสร้างความอึดอัดให้กับอีกฝ่าย และทำให้ลูกค้าหมดสนุกได้ ดังนั้นผู้ก่อตั้งแอปพลิเคชัน SKITz จึงได้พยายามมองหาเทคโนโลยี ที่จะมาช่วยให้ลูกค้าทำความรู้จักกันเองจากสถานที่เดียวกัน
โดยได้เปิดร้านบาร์ที่บางแสน และสร้างแอปพลิเคชันที่ชื่อว่า บ้านเพื่อน ขึ้นมา 
เพื่อทดสอบว่า หากใช้เทคโนโลยีใหม่ ๆ แล้ว ปัญหาดังกล่าวจะลดลงหรือไม่
แล้วแอปพลิเคชันที่ว่ามานี้ มีความน่าสนใจอย่างไร ?
หากลูกค้า A อยากทำความรู้จักกับลูกค้า B เพียงแค่โหลดแอปพลิเคชันมาใช้งาน โดยที่ทางร้านจะเป็นคนโปรโมตแอปพลิเคชันนี้ให้กับลูกค้าที่เข้ามาภายในร้าน และใครที่สนใจอยากหาเพื่อนใหม่หรือคนที่ถูกใจ แต่ไม่กล้าเดินเข้าไปทักทายตรง ๆ ทางร้านก็จะให้ลูกค้าได้ลองโหลดแอปพลิเคชันนี้
ซึ่งวิธีใช้ก็เพียงแค่ Download หลังจากนั้นก็แค่ Check in ในแอป เพียงเท่านี้ลูกค้าก็จะเห็นว่ามีใครบ้างที่อยู่ในร้าน
จากนั้นก็เลือกได้เลยว่าเราอยากจะกด “สะกิด” เพื่อทักทายคนไหน ถ้าอีกฝ่ายอยากที่จะทำความรู้จักกับเรา เขาก็จะกด “สะกิด” กลับมาเอง หากมีการตอบรับกันทั้งคู่ ถึงจะเริ่มแช็ตเพื่อพูดคุยกันได้
และการที่ทั้งสองฝ่ายจะกดสะกิดกันได้ ทั้งคู่ก็ต้องอยู่ในบริเวณร้านเท่านั้น หากอยู่ห่างจากร้าน 500 เมตร ก็จะหลุดจากแอปพลิเคชันไปแต่ถ้าเป็น VIP จะสะกิดจากที่ไหนก็ได้
และหลังจากที่ทางร้านได้สร้างแอปพลิเคชันนี้ขึ้นมา ก็ทำให้มีคนเข้ามาใช้บริการที่ร้าน ไม่ต่ำกว่า 200 คนต่อคืน เพราะอยากกลับมาเจอหรือพูดคุยกับคนที่เพิ่งเจอกันเมื่อวาน หรืออยากมองหาเพื่อนใหม่เพิ่มขึ้น
เมื่อกระแสตอบรับดี จึงได้มีการพัฒนาแอปพลิเคชันอย่างต่อเนื่อง และเปลี่ยนชื่อเป็น “SKITz” เพื่อเพิ่มความแมสให้มากขึ้น และเพื่อส่งต่อให้ร้านอื่น ๆ สามารถใช้งานได้
อีกทั้งภายในแอปพลิเคชันนี้ ยังมีฟีเจอร์ขอเพลงจากนักดนตรี โดยที่ลูกค้าไม่ต้องเดินไปที่หน้าเวทีเอง และนอกจากนั้นยังสามารถให้ทิปนักดนตรี ผ่านทางแอปพลิเคชันนี้ได้อีกด้วย โดยที่ลูกค้าจะจ่ายนักดนตรีเป็น Coin ของ SKITz นั่นเอง
และปัจจุบันแอปพลิเคชันนี้ ไม่ได้ใช้งานได้แค่ในร้านอาหาร คาเฟ่ หรือรีสอร์ตเท่านั้น
แต่สถานที่สำคัญที่เป็นศูนย์รวมคน อย่างมหาวิทยาลัย สถานที่ท่องเที่ยวดัง ๆ ก็สามารถใช้ได้เช่นกัน
ซึ่งเป้าหมายของผู้ที่สร้างแอปพลิเคชันนี้คือ ต้องการใช้เทคโนโลยีเข้ามาช่วยให้เกิด Engagement หรือการนัดพบพูดคุยกันของลูกค้า โดยมีร้านเป็นตัวกลาง, สร้างความสะดวกให้กับลูกค้าที่อยากรู้จักเพื่อนใหม่ภายในร้าน รวมถึงคนที่มาเที่ยวคนเดียวแล้วอยากหาเพื่อนใหม่
ดังนั้นการที่ร้านเข้าร่วมกับแอปพลิเคชัน SKITz ก็ถือเป็นการสร้างจุดเด่นใหม่ ๆ ให้กับร้าน โดยจะช่วยเปลี่ยนร้านกินดื่มหรือสถานที่ท่องเที่ยว ให้กลายเป็นศูนย์กลางให้ผู้คนได้ทำความรู้จักกันอีกด้วย
โดยในตอนนี้ร้านอาหาร รีสอร์ต รวมไปถึงมหาวิทยาลัยต่าง ๆ ก็ได้เริ่มโปรโมตแอปพลิเคชัน SKITz ให้กับลูกค้าแล้ว
เช่น แสงเทียนบีช รีสอร์ท เกาะเสม็ด
มหาวิทยาลัยบูรพา และอื่น ๆ
สำหรับเจ้าของร้านอาหาร หรือใครที่อยากนำเสนอสถานที่ใหม่ ๆ เพื่อให้สามารถใช้งาน SKITz ได้ ก็สามารถทำได้เช่นกัน โดยกดคำแนะนำสถานที่ ผ่านแอปพลิเคชัน SKITz
และในตอนนี้ทางแอปพลิเคชัน SKITz ก็กำลังพัฒนาฟีเจอร์ใหม่ เพื่อรองรับเทรนด์ Metaverse อีกด้วย ซึ่งก็ต้องติดตามกันต่อว่าเป็นฟีเจอร์อะไรบ้าง
ในช่วงเปิดเมืองนี้ หากใครที่ยังคิดกิจกรรมภายในร้านไม่ออก ก็ลองโปรโมตให้ลูกค้าใช้แอปพลิเคชัน SKITz กันดู เผื่อครั้งหน้าลูกค้ากลับมา อาจจะไม่ได้กลับมาคนเดียว อาจจะกลับมาช่วยอุดหนุนร้านเราแบบเป็นคู่เลยก็ได้..
สำหรับเจ้าของร้านที่สนใจ ติดต่อที่ : 
 
สำหรับใครที่ไม่ใช่ผู้ประกอบการ แต่สนใจอยากลองโหลด SKITz เพื่อหาเพื่อนใหม่ ๆ สามารถดาวน์โหลดได้ที่ 
Reference:
-